КОМИ РЕСПУБЛИКАСА ТАРИФ СЛУЖБАЛÖН

ТШÖКТÖД

**«Сыктывкар» кар кытшса муниципальнöй юкöн мутасын «Комиавиатранс» ФГÖП-са подъезднöй кöрт туйяс вылын «Комиавиатранс» ФГÖП-öн вагонъяс лэдзöм вылö транспорт услугаяс вылö медыджыд позяна тарифъяс вынсьöдöм йылысь**

«Донъяс (тарифъяс) государственнöя бурджыка регулируйтöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм серти, а сiдзжö «Коми Республикаын донъяс (тарифъяс) государственнöя бурджыка регулируйтöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм збыльмöдöм могысь

ТШÖКТА:

1. Вынсьöдны «Комиавиатранс» ФГÖП-са подъезднöй кöрт туйяс вылын «Комиавиатранс» ФГÖП-öн вагонъяс лэдзöм вылö транспорт услугаяс вылö став сикас груз вылö öти вагонысь 385,43 шайт мында медыджыд позяна тариф (СДВ-тöг).

2. Тайö тшöктöдлöн 1 пунктын пасйöм медыджыд позяна тарифнас вöдитчöны «Сыктывкарса ЛДК» лесопромышленнöй компания» ИКК-лöн кöрт туйяс вылысь локтысь вагонъяс «Комиавиатранс» ФГÖП-са подъезднöй кöрт туйяс вылö лэдзигöн, мыйяс меститчöмаöсь «Сыктывкар» кар кытшса муниципальнöй юкöн мутасын. Прöст вагонъяс мунöмысь оз мынтысьны.

3. Лыддьыны вынтöмöн «Комиавиатранс» ФГÖП-са подъезднöй кöрт туйяс вылын транспорт услугаяс вылö медыджыд позяна тарифъяс вынсьöдöм йылысь» Коми Республикаса тариф службалысь 2007 во öшым тöлысь 14 лунся 65/1 №-а тшöктöд.

4. Вöзйыны «Комиавиатранс» ФГÖП-лы быд квартал ыстыны Коми Республикаса тариф службаö отчётнöй квартал бöрся тöлысьлöн 15 лунöдз отчётнöй кварталын «Комиавиатранс» ФГÖП-са подъезднöй кöрт туйяс вылын вагонъяс лэдзан транспорт услугаяслöн «Комиавиатранс» ФГÖП-öн вагонъяс лэдзöм вылö транспорт услугаяслысь збыль мында йылысь юöр.

5. Тайö тшöктöдыс вынсялö индöм пöрадок серти.

**Юрнуöдысь А.И.Шеремет**

Сыктывкар

2010 вося йирым тöлысь 8 лун

68/3 №

Вуджöдiс Коснырева Е.Г., 1632 пас